Държавен вестник, бр. 40, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  40
(3) В комисията по ал. 2 се включва и пред-
ставител на Агенцията за социално подпомагане.
(4) В 14-дневен срок от провеждането на
конкурса комисията извършва оценка на кан-
дидатите по следните критерии:
1. съответствие на кандидата на предвари-
телно обявените условия;
2. опит на кандидата в предоставянето на
социални услуги и търговска репутация;
3. работен капацитет на кандидата и квали-
фикация на кадрите;
4. финансова стабилност на кандидата;
5. представена от кандидата програма за
развитие на социалните услуги;
6. други изисквания.
(5) Комисията съставя протокол за своята
работа и класира участниците в конкурса.
Чл. 39. (1) Въз основа на протокола по чл. 38,
ал. 5 кметът на общината в 3-дневен срок изда-
ва заповед, с която определя спечелилия кон-
курса кандидат.
(2) Резултатите от конкурса се съобщават на
участвалите в него лица в 7-дневен срок от из-
даването на заповедта по ал. 1.
(3) Заповедта подлежи на обжалване по реда
на Закона за административното производство.
(4) Обжалването на заповедта по ал. 1 не
спира изпълнението є.”
§ 20. Създава се чл. 39а:
“Чл. 39а. (1) Въз основа на заповедта по чл. 39,
ал. 1 кметът на общината и кандидатът, класи-
ран на първо място, сключват договор, с който
се уреждат:
1. предметът на договора—вид и обем на
предлаганите социални услуги;
2. цената на договора;
3. гаранциите за използването на предоста-
вените бюджетни средства;
4. правата и задълженията на страните;
5. срокът на договора;
6. санкции при неизпълнение.
(2) Договор по ал. 1 може да се сключи и при
наличие на единствен кандидат чрез пряко до-
говаряне.”
§ 21. Член 40 се изменя така:
“Чл. 40. (1) Лицата, които желаят да ползват
социални услуги, подават писмена молба по
настоящия си адрес съответно до:
1. директора на дирекция “Социално подпо-
магане”—за социалните услуги, които са дър-
жавна дейност;
2. кмета на общината—за социалните услу-
ги, които са общинска дейност;
3. органа на управление, когато доставчи-
кът на социалните услуги е физическо лице,
регистрирано по Търговския закон, или юриди-
ческо лице.
(2) Към молбата по ал. 1 се прилагат:
1. копие от документ за самоличност;
2. копие от личен амбулаторен картон, ако
има такъв;
3. копие от решение на ЛКК, ТЕЛК, РЕЛКК,
НЕЛК, ЦЕЛКК, ако има такова.
(3) При необходимост доставчикът на соци-
ални услуги може да изисква и други документи.
(4) Въз основа на подадената молба и прило-
жените документи органът по ал. 1, т. 1—3 из-
вършва социална оценка на потребностите на
лицето от социални услуги, която се отразява в
доклад-предложение.”
§ 22. Създават се чл. 40а—40е:
“Чл. 40а. (1) Настаняването в специализира-
ни институции и предоставянето на социални
услуги в общността, когато са държавна дей-
ност, се извършват със заповед на директора на
дирекция “Социално подпомагане”, издадена
въз основа на доклада по чл. 40, ал. 4.
(2) Настаняването в специализирани инсти-
туции и предоставянето на социални услуги в
общността, когато са общинска дейност, се из-
вършват със заповед на кмета на съответната
община или на упълномощено от него длъж-
ностно лице.
(3) Настаняването в специализирани институ-
ции и предоставянето на социални услуги в общ-
ността на деца до 18-годишна възраст се извърш-
ват по реда на Закона за закрила на детето.
Чл. 40б. Отказът на органите по чл. 40а за
настаняване в специализирана институция или
за предоставяне на социални услуги в общност-
та се обжалва по реда на Закона за администра-
тивното производство.
Чл. 40в. Доставчикът на социални услуги е
длъжен да предостави на потенциалните потре-
бители проект на договор за предоставяне на
социални услуги и писмена информация относно:
1. описание на социалните услуги, които се
предоставят;
2. опита на доставчика в предоставянето на
социални услуги и квалификацията на персонала;
3. условията и правилата за ползване на ус-
лугите;
4. процедурата за подаване на жалби.
Чл. 40г. (1) Доставчиците на социални услуги
в специализирани институции и доставчиците на
дългосрочно предоставяни социални услуги в
общността изготвят индивидуален план след оцен-
ка на нуждите на всеки потребител и формулира-
не на целите, които трябва да бъдат постигнати.
(2) Планът по ал. 1 включва дейности по
задоволяване на:
1. ежедневни потребности;
2. здравни потребности;
3. образователни потребности;
4. рехабилитационни потребности;
5. потребности в свободното време;
6. потребности от контакти със семейство-
то, приятелите, близки и други лица.
(3) В индивидуалния план на потребителя на
социални услуги в специализираните институ-
ции се включват мерки за извеждане от тях и за
социално включване.
(4) При необходимост за задоволяване на
здравните потребности на потребителите на
социални услуги се изготвя писмен план за здрав-
ни грижи от лице с подходящо медицинско об-
разование, който включва: